Ne kažem da je to definitivno,
ali s obzirom na tvrdi stav i komentare novog premijera,
vjerojatno je da će mnogo strože odredbe o zakonu i redu
biti uvedene po hitnom postupku.
Više o tome za trenutak. Upravo smo dobili prijelomnu vijest.
Doznali smo da je preminuo terorist Ryan McGregor,
poznat kao "bombaš iz bolnice Demwa".
Upravo smo dobili ovu vijest, pa nema mnogo detalja.
Objavit ćemo nove informacije čim ih dobijemo.
Mama, dobro si?
KRIŽIĆ-KRUŽIĆ
"... primljeni ste na Sveučilište Okene Aprica."
Vijest o McGregorovoj smrti u zatvoru
uzdrmat će zajednice Kružića diljem Albiona.
Uzrok smrti još nam nije poznat...
Moram ići. -Znam.
Čula sam vijest o Ryanu.
Nazvat ću Seguna!
Ne vjerujem da su me stavili na čekanje.
Ne može biti istina. Ne vaš otac... Nema šanse!
Isključi to! Isključi!
Uostalom, rekli bi nam da je istina.
Policija... Zatvorska uprava... Netko bi nam već javio!
Mama, molim te...
Doznat ću što se zbiva. Dobro?
Da, da...
Meggie, strašno mi je žao.
Moram ga vidjeti.
Mama čini sve što može da dobije Seguna Okoru.
Ne, moram ga vidjeti. Idem u zatvor.
Idem s tobom. -Mogu vas odvesti.
Ne, dovoljno si učinila!
Počinio je samoubojstvo?
Kako?
Mogu vam samo reći da je njegovo tijelo nađeno sinoć u ćeliji,
prebačeno je u zatvorsku mrtvačnicu.
Kad možemo vidjeti njegovo tijelo?
Kad mi jave, obavijestit ću vas.
Znači, moramo čekati?
Žao mi je, znam koliko vam je ovo uznemirujuće...
Ne, ne znate! Moj je otac mrtav, a nitko nam nije rekao.
Moja je majka to morala čuti na vijestima.
Kažete da je samoubojstvo, no ne možete mi reći kako i zašto!
Doista bih vam željela više pomoći.
Znači, ne možemo ga vidjeti? Ne?
Callume!
Nema ga, Sephy. Zaista ga nema.
Ubio se.
Strašno mi je žao. -Kako su to mogli dopustiti?
Zašto ga nitko nije zaustavio? Čak nam i ne dopuštaju da ga vidimo!
Gdje si? Dolazim!
Ne, samo...
Samo trebam malo vremena sa svojom obitelji.
Moram prekinuti.
"... Persephone je primljena na Sveučilište Okene Aprica."
Tavi.
Samo malo...
FAKTURA: TROŠKOVI ODVJETNIKA ZA RYANA MCGREGORA
Pričekaj me ovdje.
Nije me briga što je Segun na letu za Apricu.
Spojite me s pilotom. Plaćam...
Što to radiš?
Molim te, Jasmine, reci mi da nisi financirala obranu
osuđenog terorista s računa na moje ime.
Pomagala sam prijateljici! Pomagala sam Meggie!
Znaš li što će to učiniti meni i nama ako procuri u javnost?
A što sam trebala? Sjediti prekriženih ruku?
Bila je očajna!
Shvaćam.
Htjela si se iskupiti jer si joj dala otkaz.
Svojoj prijateljici... -Ja...
Znam, jamačno si se grozno osjećala, draga.
Ali ne smiješ kriviti sebe.
Nisi mogla znati kakva će biti Ryanova reakcija.
Svi oni izgubljeni životi...
Mislim, ta razina emocija, grizodušja...
Svatko bi lako izgubio prisebnost.
Upravo je o tome ovdje riječ, zar ne?
Ovaj pothvat sa Segunom Okorom i Meggie smjesta će završiti
i to više nećemo spominjati.
Dobro. Jer moramo voditi zemlju.
Ne želimo da me opozovu prije nego što stupim na dužnost.
Callume.
Znaš da on to ne bi htio.
Ne bi htio da te obuzme taj bijes koji osjećaš.
Da te pošalje putem s kojeg nema povratka. Znaš to, zar ne?
Učiniš li neku glupost poput priključivanja OM-u,
čeka te život pun patnje i smrt!
Ne bojim se smrti.
E, pa trebao bi se bojati!
Ne ako umrem za pravi cilj.
Neće biti zaboravljeni.
Ryan McGregor umro je kao junak.
Znači, vratili ste se.
Malo smo se pritajili, ali, da, vratili smo se.
Hej, hej... Hej!
Ovdje je sve započelo...
Dannyjevom smrću.
A za sve sam ja kriv.
Nemoj se gristi zbog toga.
Naša je borba veća od Dannyja, mene, tebe i ikoga.
Jasno?
Čak i tvoga oca.
Nitko to nije znao bolje od njega.
Vjerojatno su ga vlasti zato i ušutkale. Ti nisi kriv.
Kako to misliš?
Shvatit ćeš. A onda me nazovi na broj memoriran u ovom mobitelu.
Ne smijemo dopustiti da se nekažnjeno izvuku. Ni sa čime!
McGregor... Kukavica! Tata kaže da su ga trebali spaliti.
Hej! Nemoj govoriti o onome što ne shvaćaš.
Kakve ti veze imaš s time, Persephone?
Tvoj će tata postati šef države,
pa misliš da možeš šefovati ovdje?
Ozbiljno ti kažem! Ne spominji njegovo ime!
U protivnome?
Tučnjava?! Suspenzija?! To nije Sephy koju poznajem.
Sigurno nije Sephy koju sam odgojio.
Pogledaj se samo!
I to dan prije moje inauguracije. Obećala si mi da ćeš se potruditi.
A ti da Callumu neće biti ništa. A sad je njegov otac mrtav.
Nisam odgovoran za užasan čin koji je Ryan McGregor počinio,
a nisi ni ti!
Žalosno je što se njegova obitelj našla u ovoj situaciji. Ponovno!
Ali zbog toga se nikako ne isplati ugrožavati svoju cijelu budućnost!
Zbog prijateljstva? Ljubavi? Da, rekla bih da se isplati!
Zbog ljubavi?
Da, prema Meggie. Ipak me i ona pomogla odgojiti.
To joj je bio posao, za koji je bila dobro plaćena. Ništa joj ne duguješ.
Samo želi vidjeti muža i oprostiti se.
Zatvori imaju protokol. Nisi u poziciji postavljati zahtjeve.
Nisam, ali ti jesi. Kao premijer!
Dodatni razlog da se ne uplećem.
Molim te, tata. Nije samo zbog Meggie.
Ne? -Ne.
Zbog toga se ne mogu usredotočiti na školu i svoju budućnost.
Svoju budućnost?
Javili su ti se sa Sveučilišta Okene Aprica?
Još nisu.
Onda? Hoćeš li?
Vidjet ću što mogu učiniti.
Što je najočitiji razlog zašto nam ne dopuštaju vidjeti tijelo?
Razmisli.
Ne želim. -Pa naravno da ne želiš!
Lakše ti je gutati njihove laži.
Zar zbilja misliš da se ubio?
Oni su ga ubili. Namjerno!
To čine... To su oduvijek činili!
Ako to ne vidiš, zaista si slijep.
Pa naravno da ćeš to reći!
Poništava bilo kakvu tvoju krivnju.
Krivnju jer je zbog tebe završio u zatvoru.
Krivnju zbog uloge u njegovoj smrti, baš kao i u Dannyjevoj!
Tako je, okrivi mene!
Mene i sve druge, osim onih koji su ga ubili!
Uvijek si htio hodati i govoriti poput njih...
Čak se i ševiti s njima!
Jebi se!
Hajde! Samo daj!
Prestanite! Prestani, Callume!
Ubit ću te! -Dosta! Dosta!
Zadrži tu ljutnju koju osjećaš
jer će to uskoro biti jedino što ti je preostalo!
Umukni! -Zadrži je!
Umukni, rekoh!
Ne znam što bih rekla.
Molim te, Callume.
Razgovaraj sa mnom.
Možda pomogne. -Zašto? Vratit će ga među žive?
Naravno da ne! -Kakve onda koristi od razgovora?
U redu je biti ljut. -Ne, ne čini to.
Nemoj mi davati dopuštenje.
Gle...
Što ako Jude ima pravo?
Što ako sam ja taj koji je slijep?
Ne shvaćam. -Kažu da je počinio samoubojstvo.
Što želiš reći?
Što ako je ubijen?
Razmisli! Zašto nam inače ne bi dopustili da vidimo tijelo?
Jude kaže...
Ne valjda Jude... -Što?
Onaj koji je podmetnuo bombu koja je ubila troje ljudi?
Bombu koja je zamalo ubila mene
i za koju je tvoj otac preuzeo krivnju! Taj Jude?
Da, taj Jude! Moj brat Jude!
Zašto si iznenada ljuta?
Jer ne shvaćaš kako to što insinuiraš utječe na mene i mog tatu.
Ali što ako je istina? -Nije!
Ali što ako jest?
Gdje si dosad? Kasniš.
Nigdje. Zapravo sam došla točno na vrijeme, pa...
Nešto smjeraš.
Nije istina!
U redu je, nikom neću reći.
Zaista osjećaš grižnju savjesti.
Riječ je o Lekanu, zar ne? Misliš da sam ti ga preotela.
Znaš što? Radi što god želiš!
Misliš, poput tebe? Misliš da sam ja sebična?
Zašto se za promjenu ne pogledaš u zrcalo?
Možda ćeš vidjeti da više nisi tatina miljenica.
Njezina Ekscelencija predsjednica Aprike
zamolila me da sastavim novu vladu.
I prihvatio sam.
Preuzimajući dužnost od Opal Folami,
krećem stopama velike, moderne premijerke.
Ušao sam u politiku zato što volim ovu zemlju.
Stoga bih vam svima učinio medvjeđu uslugu
kad vas ne bih pozvao da poslušate jedno upozorenje...
Financijska sigurnost ne znači ništa ako nismo sigurni u našim domovima
ili na našim ulicama. Javna sigurnost od ključne je važnosti.
Uvođenjem strožih sigurnosnih kontrola i provjera,
zapravo ćemo omogućiti veću slobodu.
Jer socijalna stabilnost nalazi se u samoj srži...
Moramo uložiti napor da zaustavimo nemire...
To će biti glavni zadatak vlade kojoj ću biti na čelu.
I uvjeravam vas, zajedno ćemo izgraditi velebniji Albion!
Sephy!
Naprosto... Ne mogu to pustiti.
Sephy, molim te, prestani me tjerati da trčim za tobom. Čekaj!
Samo želim znati...
Zašto? Zašto baš on?
Jer mi uopće nije jasno.
Upravo u tome i jest problem.
Evo je!
Izvoli, dušo. -Hvala.
Za nove početke. -Za nove početke.
Lijepo izgledaš.
Strašno mi je žao.
S Ryanom si imala nešto što neki cijeli život ne pronađu.
Čak ni smrt ne može zaustaviti takvu ljubav.
Misliš li da su to Sephy i Callum našli?
Možda.
Onda sam iskreno sretna zbog njih.
I iznimno se bojim.
Bit ću jasniji...
Želim da ovaj prijedlog zakona o međurasnim odnosima
bacite u kantu za smeće i zapalite!
Cijeli? U ovom prijedlogu zakona ima nekih elemenata...
Koji nagrađuju terorističke činove?
Koji bi doveli do podrivanja našeg Ustava i kulture?
Da, ministre, slažem se.
Upravo nam zato prioritet više nije umirivanje Kružića,
nego provođenje čvršćih segregacijskih zakona.
A to znači da više neće biti priče o zakonu o međurasnim odnosima,
kadeta Kružića na Mercy Pointu ni popuštanja!
Vrijeme je da ponovno uspostavimo red!
Gospodine...
Ima li vijesti o Jacku Dornu? -Nema.
Ali pojavit će se, prije ili poslije.
No imam traženi dokument o Yarou Hadleyju.
Hvala vam. -Gospodine...
"Troškovi kremiranja zatvorenika broj 1/38"
Mama, što je bilo?
Ja ću platiti.
Kojim novcem, Jude?
Nemaš posao. -Naći ću ga.
Ošamari me ponovno ako će ti to pomoći.
Neće.
Što se događa?
Ne možemo ga ni pokopati!
Ali naplatili su nam kremiranje!
A ni stanarinu ne možemo platiti!
Ja ću platiti. -Nije o tome riječ!
Rješavaju ga se kao pseta!
Zašto?
Ne znam.
Ja moram doznati!
Kažem ti, tata,
moraš pokrenuti istragu o smrti Ryana McGregora.
Zašto? Zato što ti je nešto sumnjivo?
Moji će ministri biti oduševljeni.
Spiskajmo javni novac jer moja kći ima predosjećaj!
Znam da imam pravo!
Upravo u tome i jest problem, Sephy! Ne znaš!
A da je riječ o Križiću? Bi li onda bilo drukčije?
Znaš, zar ne?
Znaš istinu! Cijelo vrijeme znaš.
Sephy...
Da, znao sam.
Nije bilo samoubojstvo? Kako si mogao?
Jer imam obvezu prema svom narodu.
Zaista? A pravo obitelji McGregor da dozna istinu?
A koja je to točno istina, Sephy?
Da je prebijen u ćeliji nakon što je pokušao napasti čuvara?
Jasno ti je kako to zvuči... Kako bi izgledalo.
Zar doista misliš da će to saznanje
obitelji McGregor donijeti spokoj?
Znači, cilj opravdava sredstvo? Samo ćemo se nastaviti pretvarati?
Vrlo si dobra u tome! Znam da si primljena na Sveučilište Okene.
Kad si mi kanila reći? -Mislim da neću prihvatiti.
Zašto? To si htjela, trudila si se da to postigneš.
Znam za tebe i sina McGregorovih.
Nisam ljut.
Uvijek ću htjeti samo najbolje za tebe.
Uvijek ću htjeti da budeš sretna.
I zato je važno da odmah znaš
kako vaša veza nikad neće funkcionirati.
Tata u meni želi da te može ušuškati.
Za razliku od Minerve, nikad nisi voljela bajke.
Sad znaš istinu o Ryanu McGregoru.
Na tebi je što ćeš učiniti s njom.
I kako ćeš živjeti s posljedicama.
Drago mi je da nisi poslušao moj savjet, Yaro.
Znaš, da odeš.
Zapravo, Meggie... Poslušao sam ga.
Imala si pravo.
Nikada mi ne može biti otac.
Barem ne onako kako to želim.
Ali može mi biti koristan na druge načine.
Bože mili...
Isplatit će te, zar ne?
Smatram da ću napokon dobiti ono što mi pripada.
Znaš da je to samo još jedan način da te kontrolira, zar ne?
Da te odbaci.
Zar to doista želiš?
Žao mi je zbog tvog muža.
Ne mijenjaj temu! Zar to doista želiš?
Što onda predlažeš da ovoga puta učinim?
Preklinjem za njegovu ljubav i prihvaćanje?
Ne! Prihvati sebe. To ja namjeravam učiniti.
Zato sam i došla, da te nagovorim da to učiniš sa mnom.
Mislim da je došlo vrijeme da prestanemo šutjeti.
Moramo progovoriti protiv licemjerja i ustati u obranu istine!
Samo će tako doći do promjene, Yaro.
Tvoj tata nije imao hrabrosti slijediti srce.
Nemoj počiniti istu pogrešku!
Sljedeći!
Samo sam se došao prijaviti.
Hvala!
Ispričavam se zbog prirode poziva.
Samo sam tako mogao biti siguran da ćeš doći.
Nisu valjda bili pregrubi?
Ništa s čime se već nisam susreo.
Da, tvoj iskaz...
Tko bi ga mogao zaboraviti?
Ostavio je snažan dojam na mene.
I na Sephy.
Zapravo, ostavio si snažan dojam na moju kćer općenito.
Volim je.
Otiđi, Callume.
Ta veza između tebe i Sephy ne može funkcionirati.
Ostavimo li postrani činjenicu
da to nikad ne bih dopustio, ne voli te.
Ne na jednak način. Možda ti je rekla suprotno.
Možda je čak i dio sebe uvjerila da te voli,
ali ruku na srce, ti možeš biti samo eksperiment.
Zar doista misliš da bi se zbog tebe odrekla svoje obitelji?
Da biste naprosto pobjegli zajedno?
Kamo biste otišli? Kako biste živjeli?
Znam da si ambiciozan. Mercy Point to je i dokazao.
Siguran sam da bi pokušao, a vjerojatno bi i ona.
Uvjeravala bi te da joj ne smeta živjeti u jednosobnoj straćari
i da je samo bitno to što imate jedno drugo.
Možda ti nikad ne bi rekla suprotno.
Ali jednoga bi dana to vidio u načinu na koji te gleda.
Ogorčenost u očima koju više ne bi mogla skrivati.
I u tom ćeš se trenutku u očaju osvrnuti
na sve one potraćene godine.
Zar si doista želiš to priuštiti?
Ili Sephy?
Ne misliš li da zaslužuje bolje?
Nešto si izgubila? -Nisam.
Gdje si je našao? -Uvijek sam imao dobro oko.
Hvala. -Nema problema.
Čuj, što se tiče onoga prije...
Zaboravimo to.
Možemo li?
Molim te.
Jer mi se Minerva zaista sviđa.
Sve će biti mnogo lakše ako svi možemo biti prijatelji.
Da, naravno.
Bok. -Bok.
Gdje si bio?
Nigdje.
Što to radiš?
Poderan je.
Sjećaš se kad ga je tata kupio?
Čovječe... Mislio je da izgleda strašno kul.
Čak i kad smo odbijali izaći s njim ako bi ga nosio.
Sad bih dao sve da ga vidim kako ga nosi.
Nedostaje mi. -Znam.
I meni.
Nikada si neću oprostiti.
I nikada neću zaboraviti čega se odrekao za mene.
Za nas.
Istina.
No njegova žrtva neće značiti ništa ako ne budemo istinski slobodni.
Mislio sam da će ona bomba biti korak u tom smjeru. Pogriješio sam.
Ti si mislio da će to biti upis na Mercy Point.
Mislio si da možeš promijeniti stvari iznutra.
Da...
Ali možda si pokušavao promijeniti pogrešnu organizaciju.
OM mijenja smjer.
Pametan si, Cale.
Samo tražim da se nađeš s Dornom. Donesi informiranu odluku.
Mogu ti reći gdje se nalazi.
Moram priznati, prilično sam iznenađen.
Uvijek si mi ostavljao dojam svojevrsnog simpatizera.
Da...
Nemoj me pogrešno shvatiti, bombe i ubojstva nisu ni moj stil.
Dobro, dobro.
Jer nije lako živjeti s onim što se dogodilo.
Nije bilo ispravno!
No nije bilo ni pogrešno.
Ono čime se bavimo mnogo je kompliciranije.
Jedino što je apsolutno jest promicanje našeg cilja.
Ali nisi došao slušati moje propovijedi.
Po što si došao?
Po istinu.
U redu.
Naći ćeš je ovdje.
Nažalost, istina katkad ima cijenu.
Sve ovisi o tome jesi li je spreman platiti.
Što se događa?
Tko je ovo? -Molim te, sjedni, Sephy.
Nemamo mnogo vremena prije nego što ti se otac vrati.
Ne! Nema šanse da mi je brat. -Minerva, molim te...
Ne obraćaj mi se!
Od tebe sam dovoljno čula.
Od oboje. Mislite da ne znamo o čemu je riječ?
Sad kad je tata postao premijer, želiš pozornost
i dio nasljedstva. NIje li tako?
Nemam potrebu lagati vam.
Izlaskom u javnost i progovaranjem protiv vašeg oca
Yaro se odriče novca koji mu je obećan.
Glupost! -Dosta, Minerva!
Da više nisi branila tog licemjera.
Znala si...
Cijelo ovo vrijeme.
Jesam.
Ispričajte me.
Sephy!
Tatu si oduvijek htjela samo za sebe, Minerva.
Uzmi si ga, prepuštam ti ga.
Trebala si mi reći.
Znam. Žao mi je.
Da se bar mogu vratiti u prošlost. Znaš, promijeniti stvari.
Je li je volio? Yarovu majku.
Da.
Veoma.
Ne možemo natrag, Meggie. Samo naprijed.
Učini što moraš, imaš moje dopuštenje.
Hvala, Jasmine.
"Callume, nešto ti moram reći o tvom tati. Molim te, nađimo se."
Kako si?
Relativno dobro s obzirom na to da sam doznala
kako mi je otac patološki lažljivac.
To ne znači da te ne voli.
Mislila sam da ga više ne branimo.
Moć navike.
Mama, strašno mi je žao.
Nema nikakve potrebe da mi se ispričavaš.
Ja sam se udala za njega!
Sve nas je opčinio.
Dala sam Meggie svoj blagoslov da ona i Yaro nastave.
Ali, mama, što će to značiti za tebe?
Ni za što se ti ne brini.
Bit ću dobro.
Mnogo sam snažnija nego što ljudi misle.
Želim da se usredotočiš na ovo.
Želim da slijediš ono što tvoje srce ispunjava najvećom radošću.
O čemu se god radilo.
Učiniš li to, ne možeš pogriješiti.
O, mama, hvala ti! Hvala ti...
Svratit ću sutra vidjeti kako si. Laku noć, mama.
Ne govoriš mi ono što želim čuti. Ništa mi ne govoriš.
Molim te! Što želiš od mene? -Istinu!
Nemoj me ubiti.
Imam malog sina.
Neću te ubiti.
Samo želim znati što se dogodilo Ryanu McGregoru.
Upozorili su me da nikom ne kažem ovo što ću ti reći.
O čemu je riječ?
McGregor mi je bio drag. Trudio sam se pomoći mu.
Ali došla je zapovijed. Shvaćaš?
Čija?
Upravitelja zatvora, možda i s više instancije. Ne znam.
Nije počinio samoubojstvo.
Ali nisi to čuo od mene,
baš kao što ni ja tebe večeras nisam vidio. Dobro?
Što si to učinio?
Ti si ovo učinio, ne ja.
Ali dogovorili smo se...
Shvatio je tko si.
Otišao bi ravno na policiju.
Na ovu stranu. Vuci ga! Hajde...
Ovdje Callum, ostavite poruku nakon zvučnog signala.
Bok.
Ja sam.
Trebam te, Callume.
Nikoga drugog osim tebe.
Ne želim čekati, u redu?
Naprosto otiđimo nekamo i započnimo zajednički život. Odmah.
Volim te.
I zato ti moram reći istinu.
U četiri oka.
Idem te potražiti.
Bok.
Dobro, vratio si se.
Gdje si dosad? Večera ti se hladi.
Oprosti.
U redu je. Ništa posebno. Samo sam je ubacila u pećnicu.
Što je?
Čuj, mama, samo...
Želim ti reći...
Hvala.
Na svemu što činiš za mene.
I Judea.
Cale?
Dobro si? -Jesam.
Sve je u redu.
Dobro.
Pa... Donijet ću ti tanjur.
"Sephy: Pred tvojom sam kućom. Molim te, izađi."
Što radiš ovdje?
Nisi dobio moje poruke?
Nema veze.
Callume...
Želim da znaš da si mi odsad na prvom mjestu.
Uvijek.
Moram ti nešto reći. -I ja tebi.
Molim te, dopusti da ja tebi prva kažem.
Imao si pravo u vezi sa svime.
Imao si pravo o svom i mom ocu...
Ali nisam znala kako da ti kažem.
Nisam bila sigurna trebam li ti uopće reći...
Ali ne lažeš osobi koju voliš.
Ne kad želite izgraditi zajedničku budućnost.
Zajednički život.
A to želim... S tobom.
Više od ičega. Želim izgraditi život s tobom.
Zavaravali smo se.
Ovo... Naša veza nije moguća.
Što želiš reći?
Ne mogu te voljeti, Sephy.
Ne...
Ne s obzirom na ono što jesam...
I kamo idem.
Callume, molim te, nemoj...
Moramo krenuti!
Hajde, moramo krenuti! -Što se zbiva?
Callume, volim te!
Callume!
Callume! Ne!
Jude!
MEDIATRANSLATIONS